

2024. évi felvételi tájékoztató mesterképzésre (MA) jelentkezők részére
Jelentkezési határidő: 2024. február 15.

**Elérhetőségek:**

1097 Budapest, Ecseri út 3. E-mail: th@barczi.elte.hu; oktatas@barczi.elte.hu

 Honlap: <https://barczi.elte.hu/>

 Felvételi ügyintézés: a Kar honlapján [itt](http://barczi.elte.hu/content/tanulmanyi-hivatal-elerhetosegei-felfogadas.t.32?m=68) olvasható

**mesterképzésben Meghirdetett szakok
(nappali; részidős)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Képz. szint | Munka-rend | Fin. forma | Meghirdetett képzés | Önköltség (félév) | Képz. idő (félév) | Kapacitás min. < max. | Személyes megjelenést igénylő vizsgaformák | Képz. terület |
| M | N | A | logopédia(1) | támogatott | 4 | 10 < 20 | szakmai alkalmassági vizsga (Sz)\* | PED |
| M | N | K | logopédia(1) | 375.000 Ft | 1 < 10 |
| M | l | Á | gyógypedagógia(2) (3) | támogatott | 3 | 15 < 100 | – | ped |
| m | l | K | gyógypedagógia(2) (3) | 375.000 Ft | 1 < 40 |

1. A szakon kötelező szakmai gyakorlatot teljesíteni. Az erről szóló pontos információkat megtalálja a pedagógusképzés képzési terület egyes szakjainak képzési és kimeneti követelményeiről szóló 63/2021. (XII. 29.) ITM rendeletben, illetve a <https://www.felvi.hu/> honlap [Szakleírások](https://www.felvi.hu/felveteli/szakok_kepzesek/szakleirasok/%21Szakleirasok/index.php/szakterulet/10/M) menüpontjában.
2. Választható specializáció: gyógypedagógiai terápia.
3. A levelező munkarendű képzésben a hallgatók tanóráira tömbösítve, munkanapokon (péntek) vagy a heti pihenőnapon (szombat) kerül sor.

|  |  |
| --- | --- |
| \* | Vizsgadíj: 4.000 Ft. Befizetésnek módjáról és határidejéről áprilisban fogunk tájékoztatást kiküldeni e-mail-ben minden e képzésre jelentkezőnek. |

**Jelentkezés és a felvétel sajátos feltételei**

***gyógypedagógia (Levelező)***

Minden dokumentumot a felvi.hu-ra szükséges feltölteni ***2024. február 15-ig***, ennek hiányában a jelentkezőt kizárhatják a felvételi eljárásból.

Az ezt követően keletkező dokumentumok hiánypótlására a Felvételi tájékoztatóban közzétett határidőig (pl. jelentkezők adatmódosításainak, sorrendmódosításainak átvezetése, a felvételi pontszámításhoz szükséges dokumentumok beküldésének végső határideje: **2024. július 10.)** van lehetőség. A kötelező dokumentumok feltöltésének elmulasztása a felvételi eljárásból történő kizárást vonja maga után. Többletpontokat csak a felvi.hu felületre feltöltött dokumentumok alapján lehet számolni, az intézményhez más úton eljuttatott dokumentumokat nem lehet figyelembe venni.

Jelentkezni *bármely szakirányon szerzett gyógypedagógia szakos (BA) alapdiplomával*, vagy korábban bármely szakon, szakterületen, szakágon szerzett *főiskolai szintű gyógypedagógiai tanári, gyógypedagógusi* oklevéllel lehet.

A jelentkezéshez csatolandó dokumentumok: oklevél másolata, továbbá a leckekönyv (index) azon oldalainak másolata, melyeken a szakdolgozat érdemjegye, a záróvizsga érdemjegye és az oklevél minősítése olvasható.

„Szakirányú továbbképzés” címen csak felsőoktatási intézményben elvégzett 2-4 féléves, újabb szakképzettséget adó szakon szerzett oklevélért ad a Kar többletpontot (5 pont). Az oklevél másolatát csatolni kell.

„Szakképzettség” címen jelnyelvi tanfolyamért vagy szakképesítésért ad a Kar többletpontot (2 pont), amit az alábbi dokumentum csatolásával lehet igazolni: B2-es szintű jelnyelvi tudást vagy azzal azonos értékű (jelnyelvi középfokú kommunikációs tanfolyami végzettséget) igazoló tanúsítvány, illetve a Jelnyelvi Tolmácsok Országos Névjegyzékéről szóló 38/2011.(VI.29.) NEFMI rendelet 1. §-ban meghatározott jelnyelvi tolmács szakképesítés, rész-szakképesítés vagy bizonyítvány.

***logopédia (Nappali)***

A logopédia mesterképzési szakra alapképzésben szerzett gyógypedagógus, logopédia szakirányon szakképzettséget igazoló oklevéllel, vagy a korábbi képzési rendszerben szerzett főiskolai szintű logopédia szakos gyógypedagógiai tanár vagy logopédia szakos terapeuta végzettséggel és szakképzettséggel lehet jelentkezni.

A felvételi ütemezése, részletes követelményei, az egyes mesterképzési szakok tájékoztatói (bemeneti feltételek, beküldendő dokumentumok, pontszámítás, a szóbeli vizsga követelményei, a felvételi eljárás legfontosabb határidői stb.) a Kar honlapján találhatók ([Logopédia mesterképzési szak bemutatása](https://barczi.elte.hu/logopedia_ma_bemutatasa))

Minden dokumentumot a felvi.hu-ra szükséges feltölteni ***2024. február 15-ig***, ennek hiányában a jelentkezőt kizárhatják a felvételi eljárásból. A beküldendő dokumentumok részben a felvételi vizsgák szervezéséhez, részben egyes önálló jogcímek pontszámításához szükségesek.

Az ezt követően keletkező dokumentumok hiánypótlására a Felvételi tájékoztatóban közzétett határidőig (pl. jelentkezők adatmódosításainak, sorrendmódosításainak átvezetése, a felvételi pontszámításhoz szükséges dokumentumok beküldésének végső határideje: **2024. július 10.)** van lehetőség. A kötelező dokumentumok feltöltésének elmulasztása a felvételi eljárásból történő kizárást vonja maga után. Többletpontokat csak a felvi.hu felületre feltöltött dokumentumok alapján lehet számolni, az intézményhez más úton eljuttatott dokumentumokat nem lehet figyelembe venni.

Kötelező dokumentumok:
− ha oklevele nem tartalmaz minősítést, akkor a leckekönyv vagy az oklevélmelléklet megfelelő oldalának másolata;

− magyar nyelvű motivációs levél.

Küldhető további dokumentumok: nyelvvizsgát igazoló dokumentum, OTDK igazolás, az előnyben részesítési jogosultságot igazoló dokumentumok másolata, egyéb többletpontra való jogosultságot igazoló dokumentumok.

**Vizsga- és pontszámítási információk**

A logopédia mesterképzési szakon szakmai alkalmassági (szóbeli) vizsgát kell tenni. A szóbeli vizsga (legfeljebb 50 pont) témakörei: a jelentkező szakmai motivációi, a Kar honlapján közzétett [magyar és angol nyelvű szakirodalmi listából](https://barczi.elte.hu/media/68/8b/bc6c0180459fa411cf82790e200d8505845e5d0bfcee6e8f3b5a1a86d18d/LOMA%20felv%C3%A9teli%20anyaga.pdf) a jelentkező által választott, logopédiai témájú szakcikk bemutatása és megvitatása (szóbeli bemutatás, eredmények értelmezése a szakterületen), illetve kérdések a megadott szakirodalom anyagából.

**Felvételi pontok számítása**

***gyógypedagógia (Levelező)***

Mesterképzésben legfeljebb 100 pont szerezhető, mely tartalmazza a többletpontokat (legfeljebb 10 pont) is.

Felvételi pontok:

* oklevél minősítése alapján: max. 30 pont
	+ *jeles (5) minősítésű oklevél: 30 pont,*
	+ *jó (4) minősítésű oklevél: 24 pont,*
	+ *közepes (3) minősítésű oklevél: 18 pont,*
	+ *elégséges (2) minősítésű oklevél: 12 pont.*
* szakdolgozati jegy: max. 30 pont
* záróvizsga minősítése: max. 30 pont

Amennyiben a jelentkező pedagógusi diplomával egyszakos gyógypedagógiai végzettséget szerzett és e képzése során a szakdolgozat készítése alól felmentést kapott, a szakdolgozati pontszámot a felmentés alapjául szolgáló szakdolgozat (azaz a korábbi képzésében készített szakdolgozat) érdemjegye alapján számítjuk. A felvételi jelentkezéshez ez esetben fel kell tölteni azt a dokumentumot (is), amivel a korábbi képzésben készített szakdolgozat érdemjegye igazolható.

Egyes többletpontok részletezése (max. 10 pont):

1. **az előnyben részesítés** alapján **maximum 5 pont** adható:

aa) hátrányos helyzetű jelentkezőnek: **1 pont**;

ab) fogyatékossággal élő jelentkezőnek: **5 pont**;

ac) gyes/gyed/gyet/tgyás/gyod folyósításban részesülőnek: **1 pont**.

1. **nyelvtudás** alapján **maximum 6 pont** adható:

ba) felsőfokú (C1) szóbeli nyelvvizsgáért (második idegen nyelvből): **3 pont**

bb) felsőfokú (C1) írásbeli nyelvvizsgáért (második idegen nyelvből): **3 pont**

bc) középfokú (B2) komplex nyelvvizsgáért (második idegen nyelvből): **3 pont**

bd) A felsőfokú (C1) komplex nyelvvizsgáért (második idegen nyelvből): **6 pont**

Egy nyelvből csak egy nyelvvizsga vehető figyelembe.

1. **OTDK** részvétel: **2 pont**
2. **kutatási** és **publikációs tevékenység**: **2 pont**
3. **tudományos konferencia** részvétel (előadás tartása): **2 pont**
4. pedagógusképzési területen szerzett **szakirányú továbbképzésben szerzett oklevélre: 2 pont**
5. szakmai oktatási tevékenység: **igazolt oktatási tevékenység középfokú** vagy **felsőoktatási intézményben** (gyógypedagógiai, fogyatékosságügyi tematikájú tárgyak oktatása), **igazolt gyakorlatvezetői tevékenység** (gyógypedagógus-képzésben, gyógypedagógust segítő munkatárs képzésben): **2 pont**
6. szakmai tevékenység: **igazolt projektvezetői, alprojektvezetői tevékenység** (kiemelt TÁMOP, EFOP, VEKOP stb.) projektekben: **2 pont**
7. egyéb **továbbképzések, bizonyítványok: 2 pont**

**Pontszámítás (gyógypedagógia)**

**Felvételi pontok:**

* oklevél minősítése alapján: 30 pont és
* szakdolgozati jegy: 30 pont és
* záróvizsga minősítése: 30 pont

**Többletpontok** (maximum 10 többletpont adható):

* Esélyegyenlőségi maximális pont: 5 pont
	+ fogyatékosság: 5 pont
	+ gyermekgondozás: 1 pont
	+ hátrányos helyzet: 1 pont
* 2. nyelvvizsga / felsőfokú (C1) komplex: 6 pont
* 2. nyelvvizsga / középfokú (B2) komplex: 3 pont
* 2. nyelvvizsga/felsőfokú (C1) írásbeli: 3 pont
* 2. nyelvvizsga/felsőfokú (C1) szóbeli: 3 pont
* előadás tartás tudományos konferencián: 2 pont
* OTDK részvétel: 2 pont
* publikáció: 2 pont
* szakirányú oklevél: 2 pont
* szakmai oktatási tevékenység: 2 pont
* szakmai tevékenység: 2 pont

***logopédia (Nappali)***

*A logopédia* mesterképzési szakon kapható legfeljebb 100 pont, megoszlása a következő:

Hozott pontok (legfeljebb 40 pont): az alapképzési vagy ennek megfeleltethető oklevél minősítéséből számítandók a következők szerint:

* jeles (5) minősítésű oklevél: 40 pont,
* jó (4) minősítésű oklevél: 32 pont,
* közepes (3) minősítésű oklevél: 24 pont,
* elégséges (2) minősítésű oklevél: 0 pont.

A szóbeli vizsga (legfeljebb 50 pont) tartalmáról bővebbena [honlapon](https://www.barczi.elte.hu/logopedia_ma_bemutatasa)olvashat.

Többletpontok közül:

* az OTDK első három helyezés vagy különdíj vagy elnyert ÚNKP hallgatói pályázat: 5 pont,
* logopédiához kapcsolódó kutatási projektben való igazolt részvétel: 3 pont,
* logopédiához kapcsolódó publikációs tevékenység: 2 pont,
* tudományos konferencia részvétel (előadás vagy poszter): 2 pont.

**Pontszámítás (logopédia)**

**Felvételi pontok:**

* szakmai alkalmassági vizsga: 50 pont és
* felsőfokú oklevél alapján: 40 pont

**Többletpontok:** maximum 10 többletpont adható.

* Esélyegyenlőségi maximális pont: 10 pont
	+ fogyatékosság: 5 pont
	+ gyermekgondozás: 5 pont
	+ hátrányos helyzet: 5 pont
* 1. nyelvvizsga / felsőfokú (C1) komplex: 5 pont
* 2. nyelvvizsga / felsőfokú (C1) komplex: 5 pont
* 2. nyelvvizsga / középfokú (B2) komplex: 3 pont
* előadás tartás tudományos konferencián: 2 pont
* OTDK 1-3 hely vagy különdíj: 5 pont
* OTDK részvétel: 2 pont
* poszter bemutatása tudományos konferencián: 2 pont
* szakmai publikáció: 2 pont
* szakmai tevékenység: 3 pont

**Csatolandó dokumentumok**

|  |  |  |  |
| --- | --- | --- | --- |
| **Szak** | **Képzési szint** | **Munkarend** | **Dokumentumok** |
| minden szak |  |  | **Felvétel feltétele**: felsőfokú oklevél**Többletpontokat igazoló és egyéb, jelentkezéshez kapcsolódó dokumentumok**: fogyatékosság igazolása, gyermekgondozás igazolása, hátrányos helyzet igazolása, nyelvvizsgát igazoló dokumentum, OTDK/TDK igazolás, szakmai tevékenység igazolása |
| **A felsoroltakon túl az alábbi szakokon beküldendő további dokumentumok:** |
| logopédia | M | N | **Felvétel feltétele**: motivációs levél és/vagy önéletrajz**Többletpontokat igazoló és egyéb, jelentkezéshez kapcsolódó dokumentumok**: oklevélmelléklet/leckekönyv |
| gyógypedagógia | M | L | **Felvétel feltétele**: oklevélmelléklet/leckekönyv**Többletpontokat igazoló és egyéb, jelentkezéshez kapcsolódó dokumentumok**: betöltött munkakör igazolása, motivációs levél és/vagy önéletrajz, szakirányú továbbképzés igazolása |